da en da nl ca da da de es da nb da da da da da da da da da da da da da da da da fr da da da sv da da da da nb da da da da nb en da da da da da da da da da da de da da da da da da da da da da da da da nl da en da da es nl da
Ny forretningsfører skal sikre forstsat udvikling af almene boliger i Allerød og Hillerød | Boligkontoret Danmark
9.8.2022 14:00:00 CEST | Boligkontoret Danmark
Boligkontoret Danmark har udnævnt Christian Fries til ny forretningsfører på det lokale afdelingskontor der dækker Allerød, Hillerød og omegn. En af hovedopgaverne er opførelsen af 163 nye boliger i Skævinge med fokus på generationsfællesskaber.
”Jeg har svært ved at forestille mig en anden branche, som indeholder lige så mange forskellige og væsentlige dagsordener som den almene boligsektor. Der bliver ved med at opstå nye muligheder for at skabe værdi for boligselskaber, bestyrelser, beboere og boligsøgende, og det er i høj grad motiverende” fortæller Christian Fries.
En af hans hovedopgaver som forretningsfører bliver at gennemføre det forestående byggeri Tranekær, hvor der skal opføres 163 nye boliger i det naturskønne område omkring Skævinge. Også den grønne omstilling, en videreudvikling af Fællesdrift med udgangspunkt i boligselskabernes behov og præferencer og et tæt samarbejde med det lokale beboerdemokrati står øverst på dagsordenen for den nye forretningsfører.
Fokus på samarbejde med medlemmerne
”Vi har gang i en rigtig spændende udvikling hos vores medlemmer i det nordsjællandske, hvor der både bygges nye almene boliger, der bliver investeret i flere grønne tiltag og så har hele driften gennemgået store forandringer de seneste år. Det hele med udgangspunkt i kundenær service. Og den udvikling glæder jeg mig til at fortsætte”, fortæller han.
Han ser også frem til at fortsætte og styrke det gode samarbejde med bestyrelserne hos de boligselskaber, der er tilknyttet afdelingskontoret i Allerød/Hillerød. Og det er gensidigt fortæller formand for Boligselskabet Nordsjælland, Lena Andersen.
”Jeg kender Christian rigtig godt fra hans tid som driftsforretningsfører og jeg ved, at han brænder for den almene sektor og den lokale byudvikling. Samtidig forstår han på bedste vis at støtte udviklingen af beboerdemokratiet og boligselskaberne ud fra de behov og ønsker, der er. Derfor er jeg også rigtig glad for, at det netop er ham, der skal stå i spidsen for vores lokalområde. Særligt nu, hvor der i Allerød og Hillerød er kommet øget opmærksomhed på behovet for flere almene boliger og ikke mindst behovet for ældrevenlige boliger, herunder seniorbofællesskaber og vores eget spændende generationsfællesskab i Skævinge”, udtaler Lena Andersen.
Hun bakkes op af Lillerød Boligforenings formand, Birthe Petersen:
”Jeg har kun mødt Christian et par gange, men jeg har fået et godt indtryk af ham. Han virker rigtig dygtig og udviklingsorienteret og så hører jeg, at han er meget vellidt både blandt medarbejdere og beboerdemokrater. Jeg glæder mig til at lære ham bedre at kende og ser frem til vores fremtidige samarbejde”, fortæller hun.
En del af en nye struktur hos Boligkontoret Danmark
Christian Fries overtog titlen som forretningsfører fra Tonny Bjørn, der er blevet udpeget som en af Boligkontoret Danmarks to nye regionsdirektører. Det er to nye stillinger, der er blevet oprettet i forbindelse med en ny omorganisering i Boligkontoret Danmark, der skal styrke organisationens lokale forankring og sikre det nærvær der efterspørges i de almene boligselskaber.
Tonny Bjørn, der som regionsdirektør har fået ansvaret for region øst, herunder Allerød/Hillerød-området, er glad for, at Christian Fries har takket ja til rollen som forretningsfører efter ham.
”Det er en bred stilling, der kræver mange kompetencer. Med Christian Fries som ny forretningsfører har vi fået en super kompetent, grundig, ambitiøs og udviklingsorienteret leder med et stort kendskab og viden om både den almene sektor, men også Boligkontoret Danmark og de boligselskaber, vi skal servicere,” udtaler han.
Privat bor Christian Fries i Hvidovre med sin kone Mette og deres to børn.
Følgende boligselskaber er tilknyttet Boligkontoret Danmarks afdelingskontor i Allerød/Hillerød:
• AOC Engholm boliger
• Boligselskabet Venbo, Stenløse
Christian FriesForretningsfører, afdelingskontoret Allerød/HillerødBoligkontoret Danmark
Tlf:29 27 20 34chfr@bdk.dk
Tonny BjørnRegionsdirektør ØstBoligkontoret Danmark
Tlf:73 76 25 00Tlf:51 37 07 88tobj@bdk.dk
Christian Fries, forretningsfører, afdelingskontoret Allerød/Hillerød, Boligkontoret Danmark
Information om Boligkontoret Danmark
Boligkontoret Danmark er en af landets største almene boligadministrationer, er non-profit og virker som administrator og konsulent for almene boligforeninger og boligselskaber fordelt over det meste af Danmark.
Boligkontoret Danmark administrerer godt 31.000 lejeboliger for 60 boligselskaber samt ældre- og plejeboliger for 14 kommuner/regioner og yder derudover IT-drift for boligselskaber med godt 35.000 boliger.
Hovedkontoret er beliggende på Havneholmen i København V, og derudover er der syv afdelingskontorer fordelt i landet.
Følg pressemeddelelser fra Boligkontoret Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Boligkontoret Danmark
Hillerød almennyttige Boligselskab bliver medlem af Boligkontoret Danmark28.9.2022 13:56:25 CEST | Pressemeddelelse
Hillerød almennyttige Boligselskab, der har 833 boliger i Hillerød, indgår administrationsaftale med Boligkontoret Danmark og bliver fra næste år medlem af det landsdækkende boligadministrationsselskab. Formand Anie Plovgaard Frederiksen ser blandt andet frem til et samarbejde baseret på lokal forankring.
Grønlands boligminister på besøg hos Boligkontoret Danmark10.8.2022 09:41:47 CEST | Pressemeddelelse
Fredag d. 5 august lagde Grønlands minister for boliger og infrastruktur, Erik Jensen, vejen forbi Boligkontoret Danmarks hovedkontor på Havneholmen i København. Her fik han et indblik i, hvordan den landsdækkende boligadministration arbejder med finansiering af byggeri, sikring af opsparing til fremtidig vedligeholdelse samt boligsociale indsatser.
Ny forretningsfører på Boligkontoret Danmarks afdelingskontor på Fyn3.8.2022 10:19:18 CEST | Pressemeddelelse
Boligkontoret Danmark har udnævnt Line Klelund Højsgaard til ny forretningsfører på det lokale afdelingskontor på Fyn.
Ny regionsdirektør skal sikre servicen for Boligkontoret Danmarks medlemmer i øst2.8.2022 09:59:09 CEST | Pressemeddelelse
Den 1. august tiltrådte tidligere forretningsfører i Boligkontoret Danmark Tonny Bjørn en ny stilling som regionsdirektør i den landsdækkende almene boligadministration med mere end 31.000 boliger. Det sker som en del af en ny organisering, hvor boligadministrationen ønsker at styrke den lokale forankring og medlemsfællesskabet på tværs af landet.
Fra Vapnagaard til direktørstol: Lars Lehmann er ny adm. direktør i Boligkontoret Danmark1.8.2022 12:53:31 CEST | Pressemeddelelse
Han fik den almene boligsektor ind under huden fra barnsben med en opvækst i boligområdet Vapnagaard, der formede hans interesse for beboerdemokrati og boforhold. Nu er Lars Lehmann tiltrådt som adm. direktør i den landsdækkende almene boligadministration Boligkontoret Danmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022